Proposta għal DEĊIŻJONI TAL-PARLAMENT EWROPEW U TAL-KUNSILL li temenda l-Ftehim Interistituzzjonali tas-17 ta’ Mejju 2006 dwar id-dixxiplina baġitarja u l-ġestjoni finanzjarja fis-sod fir-rigward tal-qafas finanzjarju pluriennali, biex iqisu l-ħtiġijiet ta’ nfiq li jirriżultaw mill-adeżjoni tal-Kroazja mal-Unjoni Ewropea /* COM/2013/0157 final */





MEMORANDUM TA’ SPJEGAZZJONI 1. KUNTEST TAL-PROPOSTA Fid-9 ta’ Diċembru 2011 ġie ffirmat it-Trattat li jikkonċerna l-Adeżjoni tar-Repubblika tal-Kroazja mal-Unjoni Ewropea. Dan iwitti t-triq għall-proċeduri ta’ ratifika li għandhom iwasslu sabiex il-Kroazja ssir it-28 Stat Membru tal-Unjoni Ewropea fl-1 ta' Lulju 2013. 2. L-ELEMENTI LEGALI TAL-PROPOSTA L-Artikolu 312(2) tat-Trattat dwar il-Funzjonament tal-Unjoni Ewropea jipprovdi li l-Kunsill għandu jadotta Regolament li jistabbilixxi l-qafas finanzjarju pluriennali b'mod unanimu, wara li jikseb il-kunsens tal-Parlament Ewropew. Fit-3 ta’ Marzu 2010, il-Kummissjoni għamlet proposta għal Regolament tal-Kunsill li jistabbilixxi l-qafas finanzjarju pluriennali għas-snin 2007 sa 2013 u għal Ftehim Interistituzzjonali ta’ akkumpanjament[1]. Sa issa, il-Parlament Ewropew u l-Kunsill ma rnexxilhomx jaqblu dwar dawn il-proposti. Sakemm jintlaħaq Ftehim, il-Ftehim Interistituzzjonali bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda tas-17 ta’ Mejju 2006 (IIA)[2] għadu applikabbli. Għaldaqstant, il-proposta preżenti hi bbażata fuq il-Punt 29 tat-IIA (l-aġġustament tal-qafas finanzjarju biex jaħseb għat-tkabbir). Il-Punt 29 tat-IIA jipprovdi li, jekk Stati Membri ġodda jaderixxu mal-Unjoni Ewropea matul il-perjodu kopert bil-qafas finanzjarju, il-Parlament Ewropew u l-Kunsill, filwaqt li jaġixxu wara proposta mill-Kummissjoni, b’mod konġunt jaġġustaw il-qafas finanzjarju biex jiġu kkunsidrati r-rekwiżiti tan-nefqa li jirriżultaw mill-konklużjonijiet tan-negozjati tal-adeżjoni. 3. AĠĠUSTAMENT TAL-QAFAS FINANZJARJU GĦALL-PERJODU MILL-1 TA' LULJU SAL-31 TA' DIĊEMBRU 2013 3.1. L-ammonti previsti għall-adeżjoni tal-Kroazja L-aġġustament propost tal-qafas finanzjarju huwa bbażat fuq l-artikoli rilevanti tat-Trattat dwar l-adeżjoni tar-Repubblika tal-Kroazja mal-Unjoni Ewropea[3] u fuq il-pożizzjoni komuni tal-UE dwar il-Kapitolu 33 (Dispożizzjonijiet Finanzjarji u Baġitarji)[4]. L-approprjazzjonijiet għall-impenji u għall-ħlasijiet meħtieġa biex titqies l-adeżjoni tal-Kroazja huma murija fit-tabella ta’ hawn taħt: Il-pakkett finanzjarju tal-Kroazja (EUCP), adeżjoni fl-1 ta' Lulju 2013 (EUR miljun, prezzijiet kurrenti) || 2013 || 1. Tkabbir sostenibbli || 496,8 1a Kompetittvità għat-tkabbir u l-impjiegi1) || 47,4 1b Koeżjoni għat-tkabbir u l-impjiegi || 449,4 li minnhom huma Fondi Strutturali || 299,6 li minnhom huma mill-Fond ta’ Koeżjoni || 149,8 || 2. Preżervazzjoni u ġestjoni ta’ riżorsi naturali || 20,4 nefqa relatata mas-suq 1) || 9,0 ħlasijiet diretti || 0 tnaqqis fir-riżerva || 0 żvilupp rurali || 0 Fond Ewropew għas-Sajd || 8,7 Appoġġ ieħor tal-PKS, LIFE+ 1) || 2,7 || 3. Ċittadinanza, libertà, sigurtà u ġustizzja || 73,3 3a Libertà, sigurtà u ġustizzja1) || 2,1 Il-faċilità ta’ Schengen || 40,0 3b Ċittadinanza1) || 2,2 Faċilità ta' Tranżizzjoni || 29.0 || 4. L-UE bħala sieħeb globali || 0 || 5. Amministrazzjoni || 22,0 || 6. Kumpensi (Faċilità tal-flussi tal-flus) || 75,0 || It-Total tal-approprjazzjonijiet ta' impenn || 687,5 It-Total tal-approprjazzjonijiet ta’ ħlasijiet || 396,3 1) Mhux allokati minn qabel nefqa mogħtija għal skopijiet illustrattivi biss. 3.2. Aġġustament tal-qafas finanzjarju għat-tkabbir - approprjazzjonijiet għall-impenji Skont il-Punt 29 tal-IIA, il-Kummissjoni tipproponi li taġġusta l-qafas finanzjarju għas-sena 2013 b’kunsiderazzjoni bis-sħiħ tar-rekwiżiti tan-nefqa għall-politiki tal-UE li jirriżultaw min-negozjati għal-adeżjoni kif iddettaljat fit-tabella hawn fuq. Minħabba li l-qafas finanzjarju huwa espress f’miljuni ta' euro, il-figuri huma mqarrba kif xieraq għall-iskop tal-aġġustament tagħha. Bħala parti tal-impenn kontinwu tagħha biex tillimita l-ispejjeż tal-amministrazzjoni tal-politiki tal-UE, il-Kummissjoni tipproponi li ma żżidx l-ogħla limitu għall-approprjazzjonijiet għall-impenji għal intestatura 5. Il-proposta hija għalhekk li jiżdied il-limitu tal-2013 għall-approprjazzjonjiet għall-impenji minn EUR 666 miljun fi prezzijiet attwali bi tqassim kif indikat fit-tabella minn hawn 'il quddiem skont il-punt 3.4. 3.3. Aġġustament tal-qafas finanzjarju għat-tkabbir - approprjazzjonijiet għall-impenji Il-Kummissjoni tipproponi li jiżdied il-limitu tal-2013 għall-approprjazzjonijiet għall-ħlasijiet minn EUR 374 miljun fi prezzijiet attwali biex ikopri r-rekwiżiti tan-nefqa għall-politiki tal-UE li jirriżultaw min-negozjati għal-adeżjoni kif iddettaljat fit-tabella hawn fuq. Bħala parti tal-impenn kontinwu tagħha biex tillimita l-ispejjeż tal-amministrazzjoni għall-politiki tal-UE, il-Kummissjoni tipproponi li ma tikkunsidrax li tieħu l-approprjazzjonijiet addizzjonali għall-ħlasijiet relatati mal-intestatura 5. 3.4. Qafas Finanzjarju aġġustat għat-tkabbir fi prezzijiet kurrenti u tal-2004 Il-bidliet ta’ hawn fuq għall-qafas finanzjarju 2007-2013 huma mqassra fit-tabella ta’ hawn taħt (prezzijiet attwali): Il-qafas finanzjarju aġġustat mat-tkabbir (UE-28) espress fi prezzijiet attwali huwa muri hawn taħt. Huwa bbażat fuq ir-riżultati tal-aġġustament tekniku għas-sena 2013 (il-Punt 16 tat-IIA). Id-deċiżjoni formali li temenda t-IIA fir-rigward tal-qafas finanzjarju għandha tirreferi għat-tabella bażika miftiehma fil-IIA, li hi espressa fil-prezzijiet kostanti tal-2004. Għal dan il-għan, l-ammonti tal-qafas finanzjarju aġġustat mat-tkabbir (UE-28) espress fi prezzijiet attwali għandhom ikunu konvertiti fil-prezzijiet tal-2004 permezz ta’ deflator fiss ta’ 2 % kull sena, skont il-Punt 16 tat-IIA. It-tabella tal-qafas finanzjarju riżultanti bi prezzijiet tal-2004 huwa mehmuż mad-Deċiżjoni proposta tal-Parlament Ewropew u tal-Kunsill. IL-QAFAS FINANZJARJU 2007-2013 AĠĠUSTAT GĦAT-TKABBIR (UE-28), FI PREZZIJIET ATTWALI 4. RIMARKI FINALI Biex l-adeżjoni tal-Kroazja mal-Unjoni Ewropea sseħħ fl-1 ta’ Lulju 2013, kull strument ta’ ratifika tal-Istat firmatarju għandu jiġu depożitat mal-Gvern tar-Repubblika Taljana sa mhux aktar tard mit-30 ta’ Ġunju 2013, skont l-Artikolu 3 tat-Trattat tal-Adeżjoni. Jekk kwalunkwe firmatarju tat-Trattat tal-Adeżjoni, skont il-proċedura tar-ratifika tiegħu stess, jirrifjuta t-Trattat tal-Adeżjoni jew ma jirratifikahx fil-perjodu preskritt, it-Trattat tal-Adeżjoni mhux se jidħol fis-seħħ fl-1 ta’ Lulju 2013. Proposta għal DEĊIŻJONI TAL-PARLAMENT EWROPEW U TAL-KUNSILL li temenda l-Ftehim Interistituzzjonali tas-17 ta’ Mejju 2006 dwar id-dixxiplina baġitarja u l-ġestjoni finanzjarja fis-sod fir-rigward tal-qafas finanzjarju pluriennali, biex iqisu l-ħtiġijiet ta’ nfiq li jirriżultaw mill-adeżjoni tal-Kroazja mal-Unjoni Ewropea IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-ġestjoni finanzjarja soda[5], u b'mod partikulari l-Punt 29 tiegħu, Wara li kkunsidraw il-proposta tal-Kummissjoni Ewropea, Billi: (1) It-Trattat dwar l-adeżjoni tar-Repubblika tal-Kroazja mal-Unjoni Ewropea[6] jistipula dispożizzjonijiet tranżitorji fi kwistjonijiet baġitarji. (2) Il-Konferenza tal-Adeżjoni tat-30 ta’ Ġunju 2011 approvat ir-riżultati tan-negozjati li ddeterminaw il-ħtiġijiet tan-nefqa, li jirriżultaw mill-adeżjoni tal-Kroazja mal-Unjoni Ewropea fl-1 ta’ Lulju 2013. (3) L-adeżjoni tal-Kroazja tirrikjedi aġġustament tal-qafas finanzjarju pluriennali għall-perjodu 2007-2013, sabiex jgħolli l-limiti massimi għall-approprjazzjonijiet għall-impenji għas-sena 2013 minn EUR 47 miljun għas-subintestatura 1a, minn EUR 450 miljun għas-subintestatura 1b, minn EUR 21 miljun għall-intestatura 2, minn EUR 42 miljun għas-subintestatura 3a, u b'EUR 31 miljun għas-subintestatura 3b, u biex jipprovdu għal kumpens li jammonta għal EUR 75 miljun taħt l-intestatura 6, fi prezzijiet attwali. (4) L-adeżjoni tal-Kroazja tirrikjedi wkoll u l-aġġustament tal-limitu għall-approprjazzjonijiet għall-ħlasijiet għall-2013, li se jiżdiedu b’ammont ta' EUR 374 miljun fi prezzijiet attwali. (5) Il-qafas finanzjarju għall-Unjoni Ewropea miftiehem fil-Ftehim Interistituzzjonali dwar id-dixxiplina baġitarja u l-ġestjoni finanzjarja soda għandu jiġu aġġustat biex iqis l-adeżjoni tal-Kroazja għall-perjodu mill-1 ta’ Lulju sal-31 ta' Diċembru 2013. (6) L-Anness I tal-Ftehim Interistituzzjonali dwar id-dixxiplina baġitarja u l-ġestjoni finanzjarja soda għandu ghalhekk jiġi emendat kif xieraq[7], ADOTTAW DIN ID-DEĊIŻJONI: Artikolu uniku Soġġetta għad-dħul fis-seħħ tat-Trattat li jirrigwarda l-adeżjoni tar-Repubblika tal-Kroazja mal-Unjoni Ewropea fl-1 ta’ Lulju 2013, l-Anness I tal-Ftehim Interistituzzjonali dwar id-dixxiplina baġitarja u l-amministrazzjoni finanzjarja fis-sod huwa ssostitwit bl-Anness ta’ din id-Deċiżjoni. Magħmul fi Brussell, Għall-Parlament Ewropew Għall-Kunsill Il-President Il-President ANNESS [1] COM(2010) 72 u COM(2010) 73 tat-3.3.2010. [2] ĠU C 139, 14.6.2006, p. 1. [3] Parti Erbgħa, it-Titolu III, b’mod partikolari l-Artikoli minn 29 sa 34. [4] Konferenza dwar l-Adeżjoni fl-Unjoni Ewropea – il-Kroazja, id-Dokument tal-Adeżjoni Nru 30/11 (CONF-HR 17/11) tad-29.6.2011. [5] ĠU C 139, 14.6.2006, p. 1. [6] ĠU xxx [7] Għal dan il-għan, il-figuri li jirriżultaw mill-ftehim imsemmi hawn fuq huma maqluba għal prezzijiet tal-2004.